open-index/open-wikipedia-markdown huggingface dataset:
Pentti Piri

**Pentti Piri** (k. 27. tammikuuta 1597) oli suomalainen talonpoika ja yksi nuijasodan kapinapäälliköistä. Hän oli Lapualta.

Piri oli naimisissa enaimmäisen kerran Kaisa Paavontytär Kaupin (s. 1555) kanssa. Toinen vaimo oli Karin Järvi (1554–1600). Pirin vanhemmat olivat Tynius Heikinpoika Piri ja Anna Heikintytär. 

Vuonna 1582 Piri siirtyi asumaan Vuohisluoma-nimiseen paikkaan (nykyiseen Alahärmään), jossa viljeli maatilaa. Vuonna 1593 häntä oli käräjillä rangaistu rauhanrikoksesta. Vuonna 1596 hän oli mukana talonpoikien valitusretkellä Ruotsissa. He valittivat Kaarle-herttualle Klaus Flemingin joukkojen linnaleirirasituksesta. Anders Wargelin merkitsi 1700-luvulla muistiin, että Piri johti talonpoikia nuijasodassa Jaakko Ilkan ja Yrjö Kontsaan ohella, ja nosti Isonkyrön ja Ilmajoen kapinaan. Piri joutui nuijasodan lopussa vangiksi. Hänet mestattiin toisten nuijapäälliköiden ohella Kyrön Kontsaansaaressa.

## Lähteet
* Pentti Pirin elämäkerta. Teoksesta Eero Kojonen: *Etelä-pohjalaisia elämäkertoja* (Vaasa 1965). ( Kokkola.fi, Web Archive 2006).
Otto Närhi

**Otto Närhi** (28. helmikuuta 1864 Rautalampi – 7. toukokuuta 1904) oli suomalainen näyttelijä.

Närhen vanhemmat olivat Juho ja Eeva Närhi. Hän oli soittajana Kuopion pataljoonassa 1882–1884 ja sen jälkeen näyttelijänä Aspegrenin suomalaisessa kansanteatterissa 1884–1892 sekä Suomalaisessa teatterissa 1892–1904.

Otto Närhen tunnetuin rooli oli Caliban William Shakespearen Myrsky-näytelmässä.

## Lähteet
* Wikiaineisto: Kuka kukin oli 1961

## Aiheesta muualla
* Otto Närhen elämäkerta Kansallisbiografiassa
Pentti Pouttu

**Pentti Pouttu** (k. 1597) oli Kaarlelan pitäjästä kotoisin ollut pohjalainen talonpoika. Hän oli Jaakko Ilkan ohella yksi nuijasodaksi kutsutun talonpoikaiskapinan johtajia vuonna 1596. 

## Elämä
Poutun syntymäaikaa ei tiedetä, mutta hänen on kuollessaan arveltu olleen noin 50–60-vuotias. Vuonna 1567 hän sai haltuunsa Kaarlelassa sijainneen Pouttulan talon, johon hän oli aikaisemmin tullut vävyksi. Pouttu tunnettiin paikallisten talonpoikien johtomiehenä, joka osallistui 1570-luvulla Ruotsiin suuntautuneille valitusmatkoille, joita tehtiin muun muassa Kaarle-herttuan luokse. Hän toimi myös veronkantomiehenä. Vuonna 1593 Pouttu järjesti Pohjanmaalla pienimuotoisen talonpoikaiskapinan, jonka johdosta hän joutui vangituksi Oulun linnaan. Jaakko Ilkan vuonna 1595 johtamasta ensimmäisestä kansannoususta Pouttu kuitenkin vielä pysyi erossa ja oli vuotta myöhemmin jälleen valitusmatkalla Ruotsissa.

## Nuijasota

Marraskuussa 1596 Pouttu liittyi Jaakko Ilkan johtamiin kapinoiviin talonpoikiin, jotka olivat kokoontuneet Kyrön pitäjään (nyk. Isokyrö) Pohjanmaalle. Hänet valittiin johtamaan Ylistaron pitäjän talonpojista koostunutta n. 200 miehen joukkoa, jonka piti marssia Pohjanmaan rantatietä pitkin Ala-Satakuntaan ja sieltä edelleen Turkuun. Ulvilassa heidän oli tarkoitus saada valtakunnanmarski Klaus Flemingiä vastustanut ja talonpoikien keskuudessa hyvässä maineessa ollut aatelinen sotapäällikkö Axel Kurck liittymään kapinallisiin. Alun perin sotajoukon komentajaksi valittiin Lapuan nimismies Martti Tuomaala, mutta Pouttu koki itsensä syjäytetyksi ja vaati päästä johtamaan Ala-Satakuntaan suuntautuvaa retkeä. Hän vetosi siihen, että oli Tuomaalaa kauemmin vastustanut linnaleirejä, joiden talonpojille aiheuttama rasitus oli kapinan syynä. Pouttu oli valittanut linnaleireistä jo parinkymmenen vuoden ajan. 

Pouttu ja Kurck kohtasivat toisensa 20. joulukuuta 1596 ilmeisesti Anolan kartanossa, mutta Axel Kurck pysyi kuitenkin uskollisena kuningas Sigismundille ja komensi oman ratsuväkensä kapinoivien talonpoikien kimppuun. Ulvilan taisteluna tunnetun välikohtauksen jälkeen nuijamiesten sotajoukko hajosi ja Pouttu vangittiin. Hänet kuljetettiin Turun linnaan, missä hän kuoli vankeudessa "syöpäläisten vaivaamana" vuonna 1597.

## Lähteet

## Aiheesta muualla
*
Perttu Palo

**Perttu Palo** (s. Isossakyrössä, k. 1608 jälkeen) oli pohjalainen talonpoika ja nuijapäällikkö nuijasodassa.    

Palon isän nimen tiedetään olleen Lauri, Perttu Laurinpojan mainitaan olleen varsin varakas talonpoika Isonkyrön Palon kylässä 1558. 1590-luvulla hän oli neljännesmies, joka kantoi linnaleiriveroa ratsu- ja jalkamiehiä varten. Joissakin lähteissä Palon kerrotaan olleen mukana talonpoikien Ruotsin lähetystöissä ja toimineen sitten 1596 hämäläisten talonpoikien nostattajana kapinaan. Palo oli nuijasoturien lipunkantaja ja otti osaa Nokian taisteluun. Tämän jälkeen hän pakeni Pohjois-Pohjanmaalle ja otti osaa uuden talonpoikaiskapinan järjestelyyn ja Pohjanmaan voudin Abraham Melkiorinpojan kiinniottoon Kokkolan Tarharannassa tammikuussa 1597 Hannu Krankan kanssa. Klaus Flemingin joukot vangitsivat hänet seuraavassa kuussa Santavuoren taistelussa, jonka jälkeen hänet vietiin vankeuteen Turun linnaan. Vankeudesta hän vapautui syksyllä, kun Kaarle-herttua sai linnan haltuunsa. 

## Lähteet
Hermanni Vidman

**Hermanni Vidman** (s. 30. maaliskuuta 1979 Turku) on suomalainen jääkiekkovalmentaja ja uransa lopettanut jääkiekkohyökkääjä, joka toimii SM-liigassa pelaavan Porin Ässien apuvalmentajana.

Vidman on Turun Palloseuran kasvatti. Hän kuului TPS:n A-nuorten SM-liigassa tuhoja tehneeseen Happo-Viinanen-Vidman kentälliseen. Vidman ei kuitenkaan mahtunut kotikaupunkinsa edustusjoukkueeseen ja lähti pelaamaan Mestistä Vaasan Sportiin. Vaasasta hän siirtyi yhdessä Viinasen kanssa Rauman Lukkoon. Vidmanin ura ei kuitenkaan lähtenyt nousuun SM-liigassa, vaan hän pelasi loppu-uransa Norjan, Tanskan ja Ranskan pääsarjoissa.

Vidman lopetti pelaajauransa keväällä 2010 ja siirtyi valmentamaan TPS:n junioreita. Hän on toiminut myös TuTo Hockeyn apuvalmentajana ja myöhemmin päävalmentajana sekä Viron maajoukkueen apuvalmentajana.

## Lähteet

## Aiheesta muualla
*
*
Martti Tuomaala

**Martti Vilpunpoika Tuomaala** (1560 Lapua – 1625 Lapua) oli Lapuan ensimmäinen nimismies ja nuijapäällikkö nuijasodassa. 

Tuomaalan isä oli talollinen Vilppu Erkinpoika Tuomaala, joka tuli noin vuonna 1580 vauraan Lapuan Alakylässä sijainneen talon isännäksi. Tuomaala itse lienee ollut isäntä jo seuraavalla vuosikymmenellä, jonka alussa vuonna 1591 hänestä tuli Lapuan nimismies.  Hän toimi myös veronkantajana ja neljännesmiehenä. 

Tuomaala vastusti linnaleirirasitusta ja osallistui talonpoikien valitusmatkaan Kaarle-herttuan luokse Ruotsiin vuonna 1596. Nuijasodassa hän toimi yhtenä kapinan johtajista Jaakko Ilkan ja Pentti Poutun ohella. Hän otti osaa Nokian ja Santavuoren (1597) taisteluihin. Jälkimmäisessä hänet otettiin kiinni ja vietiin Turun linnaan Klaus Flemingin vankina. Vankeudesta päästyään hän jatkoi entistä tointaan Lapuan nimismiehenä kuolemaansa saakka.

## Lähteet
*  Sivu 781.
International Space University

**Kansainvälinen avaruusyliopisto** (, lyhennys **ISU**) on muutaman yhdysvaltalaisen insinöörin vuonna 1987 perustama yksityinen, voittoa tuottamaton yliopisto, joka on saavuttanut avaruutekniikassa ja muilla avaruustoiminnan aloilla tunnetun aseman. 

Yliopistolla on pysyvä kampus Strasbourgissa Ranskassa, ja opinnot kuuluvat Ranskan korkeakouluopetuksen piiriin. ISU:ssa voi alemman korkeakoulututkinnon suorittanut opiskelija suorittaa yksi- tai kaksivuotisen maisteriopintovaiheen avaruustieteiden alalta. Ensimmäinen maisteriopintovuosi on laajuudeltaan 75 ECTS:n laajuinen ja toteutetaan pääsääntöisesti Strasbourgissa. Toisena vuonna opiskelijat keskittyvät maisterityöhön (45 ECTS). Tämän ohella ISU järjestää vuosittain kahden kuukauden kestoisen avaruusopintojen kesäkoulun vaihtuvassa sijaintimaassa, ja viiden viikon kestoisen eteläisen pallonpuoliskon avaruusopintojen ohjelman. 

Valmistuneita oli vuoteen 2005 mennessä, 20 ensimmäisen vuoden aikana 2&nbsp;400. Sittemmin valmistuneiden määrä on ylittänyt jo 5&nbsp;000 (2020). Opiskelijat ovat tulleet yli 110 maasta. Opettajakunta koostuu eri avaruusalojen ammattilaisista ja johtajista eri puolilta maailmaa.
 
## Lähteet

## Aiheesta muualla
*International Space University
*SSP Application Information
*Admissions
Yrjö Kontsas

**Yrjö Kontsas** (k. 1597 Isokyrö) oli talonpoika, neljännesmies ja nuijamiesten johtajia nuijasodassa Jaakko Ilkan ja Pentti Poutun ohella.   

Kontsaan isä oli Sipi eli Sigfrid Kontsas. Hän toimi noin vuodesta 1588 talollisena Isossakyrössä, samoin kuin neljännesmiehenä. Kontsas oli mukana pohjalaisten lähetystössä, joka heinäkuussa 1596 kävi Kaarle-herttuan luona valittamassa ratsumiesten käytöstä ja sai tältä suojakirjan. Kun lähetystö kokoontui Kontsaan luona 25. marraskuuta samana vuonna, huovit vangitsivat heidät kaikki, mutta talonpojat vapauttivat joukon väkivalloin seuraavana yönä. Kontsaasta tuli kyröläisten päällikkö nuijasodassa ja Jaakko Ilkan lähin mies. Hän otti osaa Nokian taisteluun, jonka jälkeen pakeni muiden kapinajohtajien kanssa Pohjanmaalle. Abraham Melkiorinpoika Klaus Flemingin joukosta vangitsi siellä Kontsaksen ja perimätiedon mukaan hänet mestattiin Jaakko Ilkan kanssa Isonkyrön Kontsaansaaressa.   

Yrjö Kontsaan puumerkki on kuvattuna Ilmajoen vaakunassa.

## Lähteet
Simo Kaario

**Simo Kaario** (sukunimi aik. **Flinck**; 11. tammikuuta 1876 Helsinki – 1. toukokuuta 1944 Tampere) oli suomalainen näyttelijä.

Kaarion äiti oli Maria Flinck. Kaario toimi aluksi kirjaltajana, mekaanikkona ja kaupan alalla. Suomalaiseen teatteriin hän tuli lavastajaksi, siirtyen sieltä näyttelijäksi Helsingin Työväenteatteriin 1902. Suomelaisessa Maaseututeatterissa hän näytteli 1904–1906, Kansan näyttämöllä 1913–1914 sekä Tampereen teatterissa 1907–1913 ja uudelleen vuodesta 1914 alkaen. Kaario toimi myös ohjaajana ja näyttämömaalarina. 

Näyttämöopintoja hän suoritti Skandinaviassa, Pariisissa, Berliinissä ja Wienissä. Häntä pidettiin lahjakkaana luonnenäyttelijänä. Hän esiintyi sekä komedioissa että tragedioissa, yhteensä noin 350 roolissa. Niihin kuuluivat muun muassa Josef Julius Wecksellin näytelmän *[[Daniel Hjort (näytelmä)|Daniel Hjort]]* samanniminen päähenkilö, *Elämä on unelma* -näytelmän Sigismund, Don Carloksen Filip II, Nummisuutareiden Sepeteus,  *Regina von Emmeritz* -näytelmän Larsson sekä Fedjan rooli näytelmässä *Elävä ruumis*. 

Kaario esiintyi myös elokuvissa. Hän esitti Harrin isäntää Jalmari Lahdensuon elokuvassa Pohjalaisia (1925), kartanonomistaja Maurilaa Uuno Eskolan elokuvassa Lumisten metsien mies (1928) ja tiedemiestä Nyrki Tapiovaaran elokuvassa Herra Lahtinen lähtee lipettiin (1939).

Kaario oli naimisissa vuodesta 1904 näyttelijä Helvi Lindströmin (k. 1958) kanssa.

## Lähteet
* Wikiaineisto: Kuka kukin oli 1961
* Elonet: Simo Kaarion elokuvaroolit
*  Sivut 357-358.

## Aiheesta muualla
* Simo Kaario juhlii, Suomen Kuvalehti, 26.03.1929, nro 12-13, s. 22, Kansalliskirjaston digitaaliset aineistot
Akseli Karhi

**Akseli Nikolai Karhi**, ent. *Kuhlberg*, (18. heinäkuuta 1891 Turku – 3. toukokuuta 1943) oli suomalainen näyttelijä ja teatterinjohtaja.

Karhin vanhemmat olivat junailija Johan Aksel Karhi ja Henriika Heino. Hän kävi neljä luokkaa lyseota ja työskenteli sitten speditöörinä 1912–1923. Karhi oli näyttelijänä Turun teatterissa 1918–1938 ja hän toimi teatterin johtajana 1938–1943.

Akseli Karhi oli naimisissa vuodesta 1931 näyttelijä Kirsti Saga Boxbergin kanssa. Heidän tyttärensä oli näyttelijä Maija Karhi.

## Lähteet
* Wikiaineisto: Kuka kukin oli 1961
Jacqueline Seifriedsberger

**Jacqueline ”Jaci” Seifriedsberger** (s. 20. tammikuuta 1991) on itävaltalainen mäkihyppääjä, joka urheilee SC Waldzellin väreissä. Hän on eräs Itävallan johtavista mäkihyppääjistä, ja voitti junioreiden maailmanmestaruuden vuonna 2008. Continental cupissa hän on voittanut seitsemän osakilpailua sekä sijoittunut kokonaiskilpailussa kolmanneksi kaudella 2007–2008. Maailmancupin osakilpailuissa hän saavutti ensimmäisen voittonsa Sapporossa helmikuussa 2013. Toisen voittonsa hän saavutti Willingenissä helmikuussa 2024 ja kolmannen Zaōssa tammikuussa 2025. Lisäksi hän on ollut viisi kertaa toinen ja neljätoista kertaa kolmas (24.3.2025 mennessä). Maailmancupin kokonaiskilpailussa hän oli neljäs kausilla 2012–2013 ja 2015–2016 sekä viides kausilla 2023–2024 ja 2024–2025.

Seifriedsberger voitti pronssia Val di Fiemmen maailmanmestaruuskisoissa 2013 normaalimäen kilpailussa. Sekajoukkuemäestä hän voitti hopeaa Itävallan joukkueen kanssa. Liberecin MM-kilpailuissa 2009 hän oli kahdestoista, Falunissa 2015 ja Lahdessa 2017 seitsemäs. Lahdessä hän hyppäsi Itävallan sekajoukkuemäessä hopeaa voittaneessa joukkueessa. Pyeongchangin olympialaisissa 2018 hän sijoittui 13:nneksi. Seefeldin MM-kilpailuissa 2019 hän voitti hopeaa ensimmäistä kertaa MM-kilpailuissa kisatussa naisten joukkuemäessä. Planican MM-kilpailuissa 2023 Seifriedsberger saavutti hopeaa joukkuemäessä. Trondheimin MM-kilpailuissa 2025 hän saavutti joukkuemäessä hopeaa ja sekajoukkuemäessä pronssia. Hän oli sekä normaalimäessä että suurmäessä kahdeksas.

Vapaa-ajallaan Seifriedsberger harrastaa lento- ja jalkapalloa.

## Lähteet
*

## Aiheesta muualla

* http://www.ladiesskijumping.com/index.html
Phil Gordon

**Philip "Phil" Stewart Gordon** (s. 6. heinäkuuta 1970) on yhdysvaltalainen pokeriammattilainen, pokerikirjailija ja tv- ja radiokommentaattori. Gordon on Full Tilt Pokerin, yhden suurimmista nettipokerihuoneista, perustajia ja sen ammattilaisryhmän (Team Full Tiltin) jäsen.

## Varhaisvuodet

Gordon varttui Atlantan lähiöalueella Stone Mountainilla Georgiassa. Gordon aloitti 15-vuotiaana opiskelun Georgia Institute of Technologyssa voitettuaan National Merit Scholarship Finalist -stipendin. Gordon suoritti tutkintonsa tietojenkäsittelystä ja aloitti työskentelyn Pohjois-Kaliforniassa Lockheed Missilesissa ja Space Companyssa. Tämän jälkeen hän meni töihin Netsys Technologiesiin. Netsys myytiin Ciscolle 95 miljoonalla dollarilla. Kaupan jälkeen Gordon lähti kiertämään maailmaa viideksi vuodeksi vieraillen yli 50 maassa ja viidellä mantereella. 

## Pokeriura

2000-luvun alussa Gordon alkoi menestyä pokeriturnauspelaajana ja saavutti neljännen tilan World Series of Pokerin pääturnauksessa vuonna 2001 ansaiten 399&nbsp;610 dollaria. Seuraavana vuonna hän selviytyi kahden WSOP-turnauksen finaalipöytään. Vuonna 2004 Gordon voitti World Poker Tourin Bay 101 Shooting Stars -osakilpailun ansaiten 360&nbsp;000 dollaria. Marraskuussa 2006 hän oli Red Rock Casino Resortissa Las Vegasissa pelatun FullTiltPoker.Net Championshipin ykkönen. 
Tammikuussa 2009 Gordonin pokeriuran turnausansiot ylittivät 1,9 miljoonaa dollaria.

Vuosina 2003&ndash;2006 Gordon toimi *[[Celebrity Poker Showdown]]* -ohjelman kommentaattorina. Hän on ollut myös kommentaattorina ESPN:n WSOP-lähetyksissä ja toiminut "The Poker Edge"-radioshown isäntänä yhdessä Andrew Feldmanin kanssa. Gordon on myös pelannut television pokeriohjelmassa *[[Poker After Dark]]*. Gordon on kirjoittanut kolme suosittua pokerikirjaa, joista kaksi on suomennettu.

## Kirjoja

* 
*  (suomennettu nimellä *Pieni vihreä kirja - Hold'em pokeri*, Readme.fi Oy, 2008 )
*  (suomennettu nimellä *Hold'em pokeri - Pieni sininen kirja*, Readme.fi Oy, 2008 )

## Lähteet

## Aiheesta muualla

* Virallinen kotisivu 
* Phil Gordon Full Tilt Pokerin sivustolla 
* 
*
Jussi Pikkusaari

__NOTOC__
**Jussi Pikkusaari** (17. lokakuuta 1939 Turku – 25. syyskuuta 2022 Espoo) oli pohjalaissyntyinen kansanvalistaja ja humanisti. Hän toimi Suomen humanistiliiton puheenjohtajana 1982–1992.

Pikkusaari väitteli filosofian tohtoriksi Oulun yliopistossa vuonna 1998. Väitöskirja käsitteli Suomen evankelisluterilaisen kirkon ja Suomen sosialidemokraattisen puolueen suhteita ja oli nimeltään *Vaikea vapaus: Sosialidemokratian häviö kirkolle 1850-luvulta 1920-luvulle käydyssä Suomen kulttuuritaistelussa.*. Pikkusaari sai teoksestaan Vapaa-ajattelijain liiton Väinö Voipio -tunnustuspalkinnon 1998.

## Elämä
Jussi Pikkusaaren isä oli Arvi Pikkusaari. Pikkusaari valmistui ylioppilaaksi Lapuan yhteislyseosta 1959. Hän liittyi Suomen sosialidemokraattiseen puolueeseen 1961. Pikkusaari toimi historianopettajana 1965–1966 ja valmistui filosofian kandidaatiksi vuonna 1968. Hän työskenteli Työväen Sivistysliiton opintojohtajana 1966–1970, SAK:n koulutussihteerinä 1971–1973 ja TSL:n pääsihteerinä 1973–1990.

Vuonna 1968 Pikkusaari oli perustamassa Suomen humanistiyhdistystä ja toimi yhdistyksen puheenjohtajana 1982–1992. Tuona aikana yhdistys muovautui vuonna 1987 perustetuksi Suomen humanistiliitoksi. Vuosina 1990–1991 hän oli myös liiton perustaman *Humanisti*-lehden päätoimittaja. Myöhemmin hän on toiminut liiton hallituksen jäsenenä sekä Länsi-Uudenmaan humanistiyhdistys ry:n puheenjohtajana.

Pikkusaaren vaimo Sirkka Pikkusaari on ollut Espoon kaupunginhallituksen jäsen ja puoluekannaltaan sosialidemokraatti.

## Teoksia
* 
* 
*  Julkaistu myöhemmin teoksessa 
* 
*Työväen omaehtoisen sivistystyön aatteen kantavuus. Työväen Sivistysliitto 1919–1999. Mediapinta 2014. 

## Luottamustehtäviä
* Urheiluopistosäätiön valtuuskunnan jäsen

## Lähteet

## Aiheesta muualla
*Jussi Pikkusaaren muistokirjoitus Helsingin Sanomissa
Unrein

**Unrein** on saksalaisen industrial metallia soittavan OOMPH!-yhtyeen viides studioalbumi ja ensimmäinen albumi levy-yhtiö Virginiltä. Albumi ilmestyi vuonna 1998.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Singlet
* Gekreuzigt (26. tammikuuta, 1998)
* Unsere Rettung (27. huhtikuuta, 1998)

## Lähteet
Plastik (OOMPH!)

**Plastik** on saksalaisyhtye OOMPH!:n kuudes albumi. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Singlet
* Fieber
* Das weiße Licht

## Lähteet
Resultantti (matematiikka)

Olkoon k kunta. Kahden k-kertoimisen pääpolynomin P ja Q **resultantti** on tulo

:\mathrm{res}(P,Q) = \prod_{(x,y):\,P(x)=0,\, Q(y)=0} (x-y),

missä x ja y kuuluu k:n algebralliseen sulkeumaan. Ei-pääpolynomin, jonka johtavat kertoimet ovat p ja q, resultantti on edellinen kerrottuna luvulla  

:p^{\deg Q} q^{\deg P}.\,

## Resultantin laskeminen

* Resultantin voi laskea Sylvesterin matriisin avulla, samoin kuin Bezout'n matriisin avulla.

* Kun Q on separoituva, yllä oleva tulo voidaan kirjoittaa muodossa
:\mathrm{res}(P,Q) = \prod_{P(x)=0} Q(x),
: ja tämä tulo säilyy muuttumattomana kun q korvataan polynomilla Q mod P. Huomaa, että ei-pääpolynomien tapauksessa tulo käsittää tekijän q^{\deg P}, mutta tuloon tarvitaan myös tekijä p^{\deg Q}.

Kirja "K. Vaisala Lukuteorian ja Korkeamman algebran alkeet" sivuilla 168-170 laskee resultantin esimerkin avulla. Resultantti on siis tulo polynomien juurien erotusten kanssa (sivu 168). Jos R=0 silloin ja vain silloin polynomeilla on yhteinen juuri (sivu 168). Resultantti voidaan ilmaista determinantin muodossa (sivu 170).
Damian de Montemas

**Damian de Montemas** on australialainen näyttelijä. Hän näytteli televisiosarjassa *[[Elämä tilauksessa]]* Jason Kennedyä. Hän on näytellyt myös sarjoissa *[[Ensiapuosasto]]*, *[[Crash Palace]]*, *[[Blue Heelers]]*, *[[Sydneyn satamapoliisit]]*, *[[Farscape]]*, *[[Minty]]* ja *[[Big Sky]]* sekä muutamissa elokuvissa.

## Aiheesta muualla

*
Jari Järvimaa

**Jari ”Jallu” Järvimaa** on suomalainen näyttelijä. Hän on näytellyt elokuvissa *[[Tropic of Ice – Jään kääntöpiiri]]* (1987), *[[Pullahiiri]]* (1988), *[[Ameriikan raitti]]* (1990), *[[Kadunlakaisijat]]* (1991), *Kasvoton mies* (1995), *[[Hylätyt talot, autiot pihat]]* (2000) ja *[[Raja 1918]]* (2007).

Järvimaa toimii telakkamestarina Lindgrenin telakalla Hernesaaressa. 1990-luvun taitteessa hän työskenteli Helsingissä taksinkuljettajana.

## Lähteet

## Aiheesta muualla
* 
* Jari Järvimaa Elonetissä
* ”Ameriikan raitin päätähti Jallu Järvimaa on stadin taksipiirien kunkku”, *HS Kuukausiliite* 2.12.1989
Live At The Gods Festival 2002

**Live At The Gods Festival 2002** on yhdysvaltalaisen hardrockyhtye Hardlinen live-DVD ja -CD, The Gods Festivaaleilta Bradfordista Englannista, kesäkuulta 2002.

Hardline aloitti esiintymisen kello 01.00,  soittaen yhdeksäntenä yhtyeenä. Live-albumilla kuullaan lähes kaikki *[[Double Eclipse]]n* kappaleet ja uusia kappaleita tulevalta *[[II (Hardlinen albumi)|II]]*-albumilta. Yhtyeen kuuden soittajan lisäksi mukana oli kolme taustalaulajaa, yksi mies ja kaksi naista.

DVD-versio on kuvattu viidellä kameralla. CD-versio sisältää 3 ylimääräistä studio kappaletta, jotka oli alun perin sävelletty *II*-albumia varten. 

## CD:n kappaleet
# 
# 
# 
# 
# 
# 
# 
# 
# 
# 
# 
# 
# 
# 
#  (studio)
#  (studio) (akustinen)
#  (studio)

## Kokoonpano

* Johnny Gioeli &ndash; laulu
* Joey Gioeli &ndash; kitara
* Josh Ramos &ndash; kitara
* Bob Burch &ndash; basso
* Bobby Rock &ndash; rummut
* Michael T. Ross &ndash; koskettimet

## Aiheesta muualla

* [Frontiers Records, Live at the GODS Festival 2002](http://www.frontiers.it/Default.aspx?tabid=57&cond5=AND%20YEAR(dbo.Netlab_Albums.ReleaseDate)=2003&Mode=2003&svid=1)
Andrea Sawatzki

**Andrea Sawatzki** (s. 23. helmikuuta 1963 Schlehdorf, Baijeri, Länsi-Saksa) on saksalainen näyttelijä. Hänet tunnetaan mm. elokuvista *[[Apokalypso -  Bombestimmung in Berlin]]* (1999) ja *[[Der Andere Junge]]* (2007). Hän on näytellyt myös televisiosarjoissa *[[Tatort]]*, *[[Arme Millionäre]]*, *[[Polizeiruf 110]]*, *[[Poliisikoira Rex]]* ja *[[Bella Block]]*.

## Palkinnot
* Best Actress Montréal World Film Festival (2007)
* German Comedy Award (2006)
* Adolf Grimme Award (2005)

## Ehdokkuudet
* Goldene Kamera (2007)
* Bavarian TV Award (2007)
* German Television Award (2005)
* Adolf Grimme Award (2000, 2004)

## Yksityiselämä
Sawatzki elää avoliitossa näyttelijä Christian Berkelin kanssa. Heillä on kaksi poikaa, Moritz (s. 1999) ja Bruno (s. 2002). Sawatzki tunnetaan vaaleasta ihostaan ja punaisista hiuksistaan.

## Aiheesta muualla

*
Augusto Ruschi

**Augusto Ruschi** (12. joulukuuta 1915 Santa Teresa, Espírito Santo Brasilia − 3. kesäkuuta 1986 Vitória) oli brasilialainen ekologi ja luonnontieteilijä. Häntä kutsutaan Brasilian ekologian isäksi.

Ruschi nimesi brasiliandoggilepakon (*Tadarida espiritosantensis*) vuonna 1951 ja linnuista rondôniantimanttikolibrin (*Amazilia rondoniae*) vuonna 1982.

## Lähteet
Hua Tuo

**Hua Tuo** (; 110–208) oli kiinalainen lääkäri, joka käytti ensimmäisenä anestesiaa eli nukutusta.

Kerran Hua Tuon luokse tuli nainen, joka valitti vatsakivuista. Hua Tuo päätti leikata naisen. Hua Tuo sekoitti tälle naiselle nukututusainetta, jolloin nainen nukahti. Hua Tuo poisti naiselta tulehtuneen umpilisäkkeen. Herättyään nainen oli terve.

## Lähteet
* Tieteen Kuvalehti 2/2009
Kiilapyrstökotka

**Kiilapyrstökotka** (*Aquila audax*) on Australian suurin päiväpetolintu.

## Koko ja ulkonäkö
Kiilapyrstökotkan pituus on 85–105&nbsp;cm, siipien kärkiväli jopa 230&nbsp;cm. Naaraat ovat suurempia kuin koiraat ja painavat keskimäärin 4,2&nbsp;kg, joskus jopa yli viisi kiloa. Pyrstö on tyypillisesti kiilanmuotoinen, mikä näkyy parhaiten linnun lentäessä.

## Levinneisyys
Kiilapyrstökotkaa tavataan Australiassa, Tasmaniassa ja Papua-Uudessa Guineassa.

## Lisääntyminen
Kiilapyrstökotkat ovat yksiavioisia ja solmivat ilmeisesti parisuhteen, joka kestää toisen kuolemaan asti. Pesintä tapahtuu huhtikuun ja syyskuun välillä, useimmin heinäkuussa. Kerralla munitaan yleensä kaksi munaa, joskus kolmekin. Hautominen kestää 42–45 päivää.

## Ravinto
Kiilapyrstökotkat syövät sekä haaskoja että itse metsästämäänsä ravintoa.

## Lähteet
*ITIS: Aquila audax 

### Viitteet
Bon Appétit

**Bon Appétit** oli suomalainen ruoka-aiheinen televisio-ohjelma, jota esitettiin vuosina 1991–2002. Ohjelmaa esitettiin ensimmäisenä Kolmoskanavalla ja vuoden 1993 alusta alkaen MTV3-kanavalla.

Ohjelman elinkaaren aikana ohjelmaa juonsivat muun muassa Maija Silvennoinen, Marja Siltala ja Jukka Oresto.

Ohjelmaan liittyen julkaistiin useita reseptikirjoja ja muita julkaisuja, esimerkiksi ruoanlaittoon liittyviä opetusvideoita.

## Aiheesta muualla
* Ohjelmassa valmistettujen ruokien reseptejä.
Marko Härkönen

**Marko Härkönen** (s. 5. maaliskuuta 1973) on entinen suomalainen jääkiekkomaalivahti.

Härkönen on Ässien kasvatti. Hän edusti kasvattajaseuraansa yhtäjaksoisesti kauteen 1995–1996 asti, jonka jälkeen hän siirtyi kaudeksi SaPKoon. SaPKosta Härkönen palasi takaisin Ässiin seuraavaksi kaudeksi kunnes siirtyi taas kaudeksi 1997–1998 Vaasan Sportiin. Härkönen pelasi Sportissa aina kauteen 2004–2005 jonka jälkeen hän siirtyi SHT:hen. Sen jälkeen hän lopetti pelaajauransa.

Härkösen poika Masi on Sportin maalivahti.

## Lähteet
Francesco Chicchi

**Francesco Chicchi** (s. 27. marraskuuta 1980 Camaiore, Toscana, Italia) on italialainen maantiepyöräilijä, joka edustaa UCI Continental Circuits -tasolla kilpailevaa Androni Giocattoli -tallia.

Kirimiehenä tunnettu Chicchi voitti alle 23-vuotiaiden maantieajon maailmanmestaruuden Limburgissa 2002. Pariisi–Tours-klassikossa hän sijoittui Alessandro Petacchin jälkeen toiseksi 2007.

## Saavutuksia

;2002
:Maantiepyöräilyn MM-kilpailut, alle 23-v. maantieajossa kultaa
;2003
:Giro del Piemonte, kolmas
;2006
:Dunkerquen neljän päivän ajo, etapin 1 voitto
:Britannian ympäriajo, etapin 5 voitto
:Driedaagse Van West-Vlaanderen, etapin 1 voitto
;2007 
:Tanskan ympäriajo, etappien 1 ja 4 voitto
:Brixia Tour, etapin 4 voitto
:Pariisi–Tours, toinen
;2008
:Tirreno–Adriatico, etapin 7 voitto
:Settimana Internazionale di Coppi e Bartali, etappien 1a ja 4 voitto
:Katalonian ympäriajo, etapin 5 voitto
:Slovenian ympäriajo, etapin 4 voitto
:Tour of Missouri, etapin 7 voitto
;2009
:Tour Down Under, etapin 6 voitto
:Tour of Missouri, etapin 6 voitto
;2010
:Tour de San Luis, etapin 1 voitto
:Qatarin ympäriajo, etapin 4 voitto
:Settimana Internazionale di Coppi e Bartali, etapin 1 a voitto
:Kalifornian ympäriajo, etapin 4 voitto 
:Slovenian ympäriajo, etapin 4 voitto
:Gran Premio Città di Modena, voitto
;2012
:Tour de San Luis, etappien 1 ja 2 voitto
:Driedaagse Van West-Vlaanderen, etapin 1 voitto
:Nokere-Koerse, voitto
:Handzame Classic, voitto
:Italian ympäriajo, etapilla 11 toinen
;2013
:Tour de Langkawi, pistekilpailun sekä etappien 4 ja 10 voitto
:Rika GP, voitto
:Jūrmala GP, voitto
;2014
:Vuelta a Venezuela, etappien 1, 7 ja 9 voitto
;2015
:Settimana Internazionale di Coppi e Bartali, etapin 3 voitto
:Vuelta a Venezuela, etapin 6 voitto
2016
:Boucles de la Mayenne, 1. etapin voitto

## Lähteet
*Esittely www.cyclingarchives.com-sivustolla 
*Saavutukset www.trap-friis.dk-sivustolla 
### Viitteet

## Aiheesta muualla
*Virallinen sivusto
Feksofenadiini

**Feksofenadiini** (C32H39NO4) on antihistamiinilääke, jota käytetään allergisen nuhan kuten heinänuhan hoitoon. Suomessa sitä myydään valmistenimillä Fexofenadine, Fexorin, Telfast.

Feksofenadiinin vaikutus perustuu pääasiassa H1-reseptorien toiminnan estämiseen.

Feksofenadiinia myös syntyy elimistössä toisen antihistamiinin terfenadiinin hajotessa. 

## Synteesi
Feksofenadiinia voidaan syntetisoida usealla eri tavalla. Alla olevan synteesin lähtöaineina ovat piperidiini-4-karboksylaatti ja 4-bromifenyyliasetonitriili.

## Haittavaikutukset
Feksofenadiinin aiheuttamat haittavaikutukset ovat melko harvinaisia. Tyypillisimpiä sivuoireita ovat pääkipu, huimaus, huono olo sekä väsymys. Allergioita ja yliherkkyyttä feksofenadiini aiheuttaa harvoin. Aineen yliannostus voi aiheuttaa huimausta ja suun kuivumista.

## Aineenvaihdunta
Feksofenadiini metaboloituu hyvin vähän, ja vain 5 % nautitusta annoksesta metaboloituu maksassa. Ainoat tunnistetut metaboliitit ovat feksofenadiinin metyyliesteri (3,6 % kokonaisannoksesta) ja atsasyklonoli (1,5 % kokonaisannoksesta). Tästä metaboliasta vastaavia entsyymejä ei ole selvitetty.

## Lähteet
Katjuša-Alpecin

**Katjuša-Alpecin** (, UCI-tunnus KAT) oli venäläinen maantiepyöräilyn ammattilaistalli. Talli perustettiin vuonna 2009 Tinkoff Credit System -tallin pohjalta, ja sen toimintaa ohjasi Venäjän pyöräilyliitto. Tallin ajajia kaudella 2009 olivat muun muassa Robbie McEwen, Vladimir Karpets, Filippo Pozzato ja Gert Steegmans. Tallin toiminta päättyi kauden 2019 jälkeen sen yhdistyttyä Israel Cycling Academy -joukkueen kanssa uudeksi UCI World Tour -tason Israel Start-Up Nation -talliksi.

## Joukkueen kokoonpano

### 2019

## Lähteet

## Aiheesta muualla
Kultakuore

**Kultakuore** (*Argentina silus*) on hopeakuoreiden heimoon kuuluva, Pohjois-Atlantin syvien osien kala, joka elää noin 140–1440 metrin syvyydessä, tavallisimmin 150–550 metrissä. Sitä tavataan yleisimmin Norjan, Tanskan, Islannin, Ison-Britannian, Irlannin ja läntisen Kanadan alueilla, mutta myös Ranskassa, Portugalissa, Venäjällä ja Yhdysvalloissa. Kultakuore voi kasvaa 50&nbsp;cm:n pituiseksi ja sen pituusennätys on 70&nbsp;cm. Vanhin tavattu kultakuore oli 35-vuotias. Pääasiallisena ravintona on plankton ja pieneliöt, kuten katkat ja krillit, mutta joskus myös pienet kalat.

Kultakuore nousee syksyisin ja talvisin melko matalaan veteen. Kutu tapahtuu rannikoiden lähellä keväällä ja kesällä. Toukat ja mätimunat kulkevat virtausten mukana.

## Lähteet
*Joseph S. Nelson (2006) *Fishes of the World*, 4th edition. Wiley. . (luokittelu)
* 

### Viitteet
Henri Marie Ducrotay de Blainville

**Henri Marie Ducrotay de Blainville** (1777–1850) oli ranskalainen eläintieteilijä. Hän opiskeli aluksi kuvataidetta, mutta päätti omistautua luonnontieteille. Vuonna 1806 hänestä tuli lääketieteen tohtori. Hän tutustui Georges Cuvieriin, ja oli ensin tämän ystävä, myöhemmin kilpailija ja lopulta seuraaja vertailevan anatomian professorina Pariisissa.

Blainville on lukuisien eläinlajien ja muiden taksonien auktori. Näihin kuuluvat esimerkiksi merimakkarat, meritähdet, amazonindelfiini ja lumivuohi

## Lähteet
Pukaron kartano

**Pukaron kartano** () on kartano Lapinjärven kunnassa, Pukaron kylässä. Kartano on saanut alkunsa 1763, kun vääpeli Johan Mentscher osti Jontaksen ratsutilan sekä sen neljä aputilaa perintötiloikseen, joista kehittyi lampuotitiloja. Pukaron kartanon päärakennus on rakennettu 1817 ja on merkittävä kartanon päärakennus siinä suhteessa, että sen keskiosa on suhteellisen suuri.

Pukaron kartanon omistaa Borup-suku.

## Lähteet
Isohaukkapöllö

**Isohaukkapöllö** (*Ninox strenua*) on australialainen pöllö.

## Koko ja ulkonäkö
Isohaukkapöllö on Australian suurin pöllölaji. Se voi painaa puolitoista kiloa ja kasvaa puoli metriä pitkäksi. Siipienväliä saattaa kertyä 140&nbsp;cm. Sillä on suhteellisen pieni pää ja pyöreämuotoinen pyrstö. Höyhenpeite on selkäpuolelta tumman ruskeanharmaa. Pää on tummanharmaa, silmät suuret ja keltaiset. Jalat ovat lihaksikkaat, ja niiden höyhenetön osa on oranssi.

## Levinneisyys ja elinympäristö
Isohaukkapöllöjä elää Australian itä- ja kaakkoisosassa. Se viihtyy sekä avoimemmassa metsämaastossa että sellaisessa, jossa on tiheää aluskasvillisuutta, esimerkiksi vesistöjen varrella. Pesäpuuksi se tarvitsee vanhoja, tukevaoksaisia puita.

## Ravinto
Isohaukkapöllö on peto ja syö enimmäkseen suurikokoisia, puissa viihtyviä nisäkkäitä, kuten pussioravia ja koaloja, mutta nappaa myös pesiviä lintuja ja joskus maanisäkkäitä, kuten jäniksiä. Se saalistaa yleensä puissa.

## Lähteet

## Aiheesta muualla
*Owlpages
*ITIS: Ninox strenua
Hackamore

**Hackamore** on kuolaimettomat suitset, jossa turvan ympäri menevä turparemmi painaa hevosen nenäpiitä. Se on kuolaimen vastineena hackamoreissa. Hackamoreja käytetään herkkäsuisilla hevosilla, tai hevosilla, joilla on haavoja suupielissä. Jotkut ihmiset käyttävät hevosillaan hackamoreja, sillä haluavat käyttää hevosella mieluummin kuolaimettomia suitsia tai hevonen toimii paremmin kuolaimettomilla suitsilla. Hackamoreja on useita eri tyyppisiä (esim. kukkahackamoret) ja myös kuolaimettomia suitsia on useita erilaisia.
Koripallon Serie A -kausi 2007–2008

**Kausi 2007–2008** oli 86. kausi, jolloin pelattiin koripallon Serie A:n mestaruudesta. Sarjan mestaruuden voitti Montepaschi Siena. Tuukka Kotti oli kauden aikana ainoa suomalainen, joka pelasi sarjaa. Hänen joukkueensa oli Solsonica Rieti. 

## Runkosarja
Runkosarjan voitti Montepaschi Siena.
### Sarjataulukko

***** Legea Scafati sai seitsemän pisteen rangaistuksen.

### Pelaajien tilastot

#### Pisteet

#### Levypallot

#### Koriin johtaneet syötöt

## Pudotuspelit
### Ottelukaavio
The Best of ZZ Top

**The Best of ZZ Top** on yhdysvaltalaisen ZZ Top -yhtyeen vuonna 1977 julkaistu ensimmäinen kokoelma-albumi. Se sisältää yhtyeen kappaleita vuosilta 1971–1975. Alkuvuodesta 1977 julkaistulta Tejas-albumilta ei ole yhtään kappaletta tällä kokoelma-albumilla.

## Kappaleet
*Kaikki kappaleet kirjoittaneet Billy Gibbons, Dusty Hill ja Frank Beard, ellei toisin mainita.

**A-puoli**
#  
# 
#  
#  
# 
**B-puoli**
# 
#  
#  
#  
# 

## Kokoonpano
*Billy Gibbons – kitara, laulu 
*Dusty Hill – basso, laulu 
*Frank Beard – rummut, lyömäsoittimet

## Lähteet
Pako viidakkoon

**Pako viidakkoon** (*The Rundown*, työnimellä *Welcome to the Jungle*) on toiminnallinen seikkailuelokuva vuodelta 2003. Sen pääosaa esittää Dwayne ”The Rock” Johnson. Elokuvan alussa nähdään myös Arnold Schwarzenegger muutaman sekunnin cameoroolissa, jossa hän sanoo: ”Pidä hauskaa.”

## Juoni

Beck (The Rock) toimii Los Angelesissa velkojenperijänä, koska hänellä on velkoja eräälle mafiapomolle. Hänen työnsä ei ole hääviä ja hän haluaisi jo päästä perustamaan omaa ravintolaansa. Sitten eräänä iltana mafiajohtaja tarjoaa Beckille vapauden kaikista veloista, jos hän suostuu vielä yhteen, vaaralliseen keikkaan. Beckin on mentävä syvälle Amazonin viidakkoon hakemaan pomon poika Travis (Scott). Helpolla Beck ei tule pääsemään, koska Travis etsii salaperäistä aarretta, joka on omaisuuksien arvoinen, yhdessä kapinallisen Marianan (Dawson) kanssa. Aarretta havittelee myös ilkeä kaivosomistaja Hatcher (Walken). 

## Näyttelijät

## Lähteet

## Aiheesta muualla
*
*
Kaniinikengurut

**Kaniinikengurut** (*Bettongia*) on rottakengurusuku, johon kuuluu viisi lajia. Lajeista yksi, *[[Bettongia pusilla]],* on kuollut sukupuuttoon ja se tunnetaan ainoastaan fossiilien perusteella.

## Lajit
* Tasmaniankaniinikenguru (*Bettongia gaimardi*)
* Lesueurinkaniinikenguru (*Bettongia lesueur*)
* Harjashäntäkaniinikenguru (*Bettongia penicillata*)
* Pohjankaniinikenguru (*Bettongia tropica*)
* *[[Bettongia pusilla]]* †

## Lähteet

## Aiheesta muualla
*ITIS: ''Bettongia''
Hamadryadit

**Hamadryadit** () olivat kreikkalaisessa mytologiassa tammi- ja poppelipuiden nymfejä. Hamadryadit olivat sidoksissa puuhunsa ja kukoistivat sen kanssa, mutta kun puu tuli vanhaksi ja kuoli – tai kaadettiin – hamadryadi kuoli puunsa mukana.

## Lähteet
Leudesius

**Leudesius** (k. 676) oli Neustrian major domus eli käskynhaltija 675–676. Hän oli major domus Erchinoaldin poika.

Austrasian ja sittemmin kaikkien frankkien kuningas Kilderik II oli nimittänyt vuonna 673 major domuksensa Wulfoaldin myös Neustrian käskynhaltijaksi ja karkottanut Neustrian silloisen major domuksen Ebroinin luostariin. Kilderik murhattiin vuonna 675, ja Wulfoald pakeni takaisin Austrasiaan. Neustrialaiset valitsivat silloin Leudesiuksen major domuksen virkaan. Seuraavana vuonna Ebroin palasi ja murhautti Leudesiuksen.
Koripallon Serie A -kausi 2003–2004

**Kausi 2003–2004** oli 82. kausi, jolloin pelattiin koripallon Serie A:n mestaruudesta. Sarjan mestaruuden voitti Montepaschi Siena. Sarjaa pelasi kauden aikana kaksi suomalaista koripalloilijaa: Hanno Möttölä, joka edusti Skipper Bolognaa sekä Teemu Rannikko, joka edusti Scavolini Pesaroa. 

## Runkosarja
Runkosarjan voitti Montepaschi Siena.
### Sarjataulukko

### Pelaajien tilastot

#### Pisteet

#### Levypallot

#### Koriin johtaneet syötöt

## Pudotuspelit
### Ottelukaavio
Koripallon Serie A -kausi 2004–2005

**Kausi 2004–2005** oli 83. kausi, jolloin pelattiin koripallon Serie A:n mestaruudesta. Sarjan mestaruuden voitti Climamio Bologna. Sarjaa pelasi kauden aikana kaksi suomalaista koripalloilijaa: Hanno Möttölä ja Teemu Rannikko, jotka molemmat edustivat Scavolini Pesaroa. 

## Runkosarja
Runkosarjan voitti Benetton Treviso. Scavolini Pesaro ajautui kauden päätteeksi konkurssiin ja putosi Serie B:hen.

### Sarjataulukko

### Pelaajien tilastot

#### Pisteet

#### Levypallot

#### Koriin johtaneet syötöt

## Pudotuspelit
### Ottelukaavio
Palkkaturva

**Palkkaturva** on Suomessa lakisääteinen järjestelmä, joka takaa työntekijälle palkan ja muut työsuhteeseen perustuvat saatavat tilanteessa, jossa työnantaja on menettänyt maksukykynsä. Palkkaturvaa haetaan sähköisesti aluehallinnon asiointipalvelussa  tai jättämällä hakemus mihin tahansa ELY-keskukseen tai työ- ja elinkeinotoimistoon. Saatavia on haettava kolmen kuukauden kuluessa niiden erääntymisestä.

Palkkaturvana maksetaan työntekijän työsuhteesta johtuvia saatavia silloin, kun työnantaja tekee konkurssin tai on muutoin maksukyvytön. Palkkaturvan saamiseksi edellytetään lisäksi, että työ on tehty Suomessa tai suomalaisen yrityksen palveluksessa ulkomailla ja että työntekijällä on kotipaikka Suomessa. Toimitusjohtajalla ei ole oikeutta palkkaturvaan, koska hän ei ole työsuhteessa. Saatavilla tarkoitetaan palkkaa, vuosilomakorvausta, päivärahoja, matkakustannusten korvausta, korvausta perusteettomasta irtisanomisesta, tasa-arvolain mukaista hyvitystä jne.

Koko Suomen palkkaturva-asiat hoidetaan keskitetysti Uudenmaan ELY-keskuksessa.  Työ- ja elinkeinotoimistot ja ELY-keskukset ottavat vastaan hakemuksia sekä neuvovat hakijaa palkkaturvaan liittyvissä kysymyksissä. Jos työnantaja on tehnyt konkurssin, pesänhoitaja yleensä tekee palkkaturvahakemuksen työntekijöiden puolesta. Päätöksen palkkaturva-asiassa tekee ELY-keskus.

## Enimmäismäärä
Palkkaturvan enimmäismäärä yhtä työntekijää kohden samalle työnantajalle tehdyn työn perusteella on 19&nbsp;000 euroa. Tämä ei koske merimiehiä. Työaikapankkisaataville on palkkaturvassa oma enimmäismäärä, joka on samalle työnantajalle tehdyn työn perusteella kuuden kuukauden palkkaa vastaava määrä.

## Palkkaturvan verotus
Palkkaturvana maksettavista saatavista toimitetaan ennakonpidätys, joka on 5.000 euroon asti 30 prosenttia ja sen ylittävältä osalta 50 prosenttia jos verokorttia ei ole toimitettu. Lisäksi palkkaturvana maksettavasta määrästä vähennetään työntekijän eläkemaksu ja työttömyysvakuutusmaksu.

## Rahoitus
Palkkaturvana maksetut saatavat korkoineen peritään työnantajalta tai tämän konkurssipesältä takaisin valtiolle. Työttömyysvakuutusrahasto maksaa vuosittain jälkikäteen valtiolle palkkaturvana maksettujen määrien ja työnantajilta takaisin perittyjen pääomamäärien erotuksen. Tähän tarvittavat varat kerätään työttömyysvakuutusmaksuina työnantajilta.

Vuonna 2009 palkkaturvana maksettu määrä oli 35,4 miljoonaa euroa. Palkkaturvaa maksettiin 9252 työntekijälle ja palkkaturvapäätökset koskivat 2965 työnantajaa.

## Lähteet

## Aiheesta muualla
*Uudenmaan ELY-keskuksen palkkaturvasivut
*Palkkaturvalaki
*Valtioneuvoston asetus palkkaturvasta 
*Palkkaturva , Toimihenkilöliitto ERTOn Työsuhdeopas
*Palkkaturva minilex.fi
Frederick Griffith

**Frederick Griffith** (noin 1879–1941) oli englantilainen perinnöllisyystieteilijä. Hän opiskeli Liverpoolin yliopistossa perinnöllisyystiedettä. Hän tutki espanjantautia aiheuttavia viruksia Griffithin kokeella. Kokeen avulla hän kuvasi "muuntumisperiaatteen", joka myöhemmin kyettiin selittämään DNA:n avulla.

Griffith sai surmansa laboratoriossaan Lontoon ilmapommituksissa 1941.

## Lähteet
Fylakos

**Fylakos** oli kreikkalaisessa mytologiassa usean mieshahmon nimi.

## Deionin poika
Fylakos oli Deionin ja Diomeden poika, joka meni naimisiin Minyaan tyttären Klymenen kanssa. Liitosta syntyivät lapset Ifiklos ja Alkimede. Fylakoksen on arveltu perustaneen Thessaliaan Fylaken kaupungin.

## Ifikloksen poika
Fylakos oli Ifikloksen poika ja isoisänsä kaima.

## Delfoin sankari
Fylakos oli delfoilainen sankari, jolle oli omistettu kaupunkiin oma pyhäkkö.

## Troijalainen soturi
Fylakos oli Troijan sodassa taistellut soturi, jonka Leitos surmasi taistelussa.

## Lähteet
Jessica Lindell-Vikarby

**Jessica Lindell-Vikarby** (s. 7. helmikuuta 1984 Huddinge, Ruotsi) on ruotsalainen uransa lopettanut alppihiihtäjä. Hän kilpaili pääasiassa syöksylaskussa, supersuurpujottelussa ja suurpujottelussa.

Lindell-Vikarby voitti vuonna 2003 suurpujottelun junioreiden maailmanmestaruuden ja sijoittui St.Moritzin MM-kilpailuissa kahdeksanneksi alppiyhdistetyssä ja 13:nneksi super-G:ssä. Santa Caterinan MM-kilpailuissa 2005 hän oli syöksylaskussa kuudes ja alppiyhdistetyssä yhdestoista. Torinon olympialaisissa 2006 hän sijoittui alppiyhdistetyssä kahdeksanneksi. Val d’Isèren MM-kilpailuissa 2009 hän oli supersuurpujottelussa kahdestoista. Seuraavana päivänä hän loukkaantui syöksylaskun harjoituksissa niin pahoin, ettei kilpaillut enää loppukauden aikana. Garmisch-Partenkirchenin MM-kilpailuissa 2011 hän sijoittui supersuurpujottelussa 14:nneksi ja suurpujottelussa seitsemänneksi. Schladmingin MM-kilpailuissa 2013 hän oli supersuurpujottelussa 15:s ja suurpujottelussa 13:s. Sotšin olympialaisissa 2014 hän sijoittui suurpujottelussa seitsemänneksi. Vailin / Beaver Creekin MM-kilpailuissa 2015 hän sai pronssia suurpujottelussa.

Lindell-Vikarby sijoittui maailmancupissa ensimmäisen kerran kymmenen parhaan joukkoon oltuaan seitsemäs Söldenin suurpujottelussa lokakuussa 2002. Ensimmäisen palkintokorokepaikkansa hän sai oltuaan kolmas Lake Louisen supersuurpujottelussa 2. joulukuuta 2007. Toisen palkintosijansa – ja ensimmäisen voittonsa – hän saavutti Cortina d’Ampezzon super-G:ssä 26. tammikuuta 2009. Kuusi päivää myöhemmin hän sijoittui Garmisch-Partenkirchenin super-G:ssä kolmanneksi. Toisen voittonsa Lindell-Vikarby saavutti Beaver Creekin suurpujottelussa 1. joulukuuta 2013. Kaksi viikkoa myöhemmin hän oli toinen Sankt Moritzin suurpujottelussa. Hän sijoittui toiseksi myös Lienzin suurpujottelussa. Åren ja Lenzerheiden suurpujotteluissa hän oli kolmas. Hän sijoittui kauden 2013–2014 suurpujottelucupissa toiseksi.

Lindell-Vikarby voitti Ruotsin mestaruuden syöksylaskussa 2006, 2008 ja 2011, supersuurpujottelussa 2006, 2008, 2011 ja 2013 ja suurpujottelussa 2007, 2008, 2011, 2012 ja 2013.

Lindell-Vikarby ilmoitti lopettavansa uransa 14. heinäkuuta 2015 muun muassa selkävaivojen vuoksi.

## Lähteet
*

### Viitteet

## Aiheesta muualla
*Virallinen sivusto
Maile Flanagan

**Maile Flanagan** (s. 19. toukokuuta 1965 Honolulu, Havaiji) on yhdysvaltalainen Daytime Emmy -palkittu näyttelijä ja koomikko, joka tunnetaan erityisesti Yhdysvalloissa englanniksi dubatusta japanilaisesta animesarjasta *[[Naruto]]*. Hän oli vuonna 2007 Naruto Uzumakin roolista ehdokkaana American Anime -palkinnon saajaksi.

## Elämäkerta
Flanaganin isä työskenteli vakojaana Yhdysvaltain armeijalle, ja isän töiden vuoksi perhe muutti Flanaganin ollessa 4,5-vuotias Bangkokiin, Thaimaahan. Hän oli 10-vuotias kun perhe muutti Saksaan, jossa he asuivat Nürnbergissä ja Münchenissä. Flanagan valmistui Münchenin amerikkalaisesta high schoolista vuonna 1983 ja muutti sen jälkeen takaisin Yhdysvaltoihin, jossa hän opiskeli Bostonin collegessa.

Flanagan on kertonut julkisesti olevansa lesbo, ja hän on naimisissa Lesa Hammettin kanssa.

### Näyttelijänä
Valmistuttuaan collegesta vuonna 1987 hän muutti Washingtonin kautta Minneapolisiin, jossa Flanagan liittyi komediaseurueeseen Every Mother's Nightmare. Ryhmään kuului muun muassa Wayne Wilderson, Tom McCarthy, Andrea Beutner, Peter Civetta ja Nancy Walls. Samalla hän esiintyi teatterissa ja stand up koomikkona.

Vuonna 1996 Flanagan muutti Los Angelesiin, jossa hän jatkoi teatterissa näyttelemistä. Kaksi vuotta myöhemmin Flanagan teki ensimmäiset esiintymisensä televisiossa, kun hänellä oli vieraileva rooli sketsisarjassa *[[MADtv]]* ja cameorooli elokuvassa *[[Overnight Delivery]]*. Samana vuonna Flanagan teki ensimmäisen ääniroolinsa animaatioon MiB – Men in Black. Sittemmin 2000-luvulta lähtien hän on tehnyt äänirooleja näytelmäroolien ohella animaatoihin ja mainoksiin. Flanagan sai ensimmäisen pääroolin animaatiosarjasta Vekarat vuonna 2003 ja oli ehdokkaana vuonna 2005 Annie-palkinnon voittajaksi parhaasta ääniroolista animaatiosarjassa. Samaisesta ääniroolista hänet palkittiin vuotta myöhemmin Daytime Emmylla. Samoihin aikoihin Flanagan aloitti Naruto-sarjan päähahmon Naruto Uzumakin dubbaamisen englanniksi, jonka myötä hän on toiminut hahmon roolissa niin elokuvissa, kuin videopeleissä. Flanagan on vieraillut myös televisiosarjoissa *[[Täydelliset naiset]]*, *[[Teho-osasto (televisiosarja)|Teho-osasto]]*, *[[Greyn anatomia]]* ja *[[Reno 911!]]*. Vuonna 2008 hän oli käsikirjoittamassa ja tuottamassa näyttelemässään komediasarjassa *[[3Way]]*.

## Lähteet

## Aiheesta muualla
* 
* Maile Flanagan CrystalAcidsissa 
* Maile Flanagan Voice Chaserissa
Hämeenkyrön vaakuna

**Hämeenkyrön vaakuna** on Hämeenkyrön kunnan tunnus. Se on saanut aiheensa Hämeenkyrön alueen historiasta. Vaakunan juomasarvi, ”kyrönsarvi”, jollaisen pitäjällä kerrottiin olleen jo alkuajoistaan saakka, viittaa samalla myös kunnan menneisyyteen. Tähti ja liekkikoro – tai nykyisin sädekoro – symboloivat Pohjantähteä ja revontulia, ja viittaavat pohjankäyntiin. Pohjankäynnillä tarkoitetaan tässä vahvaa pohjoiseen suuntautuvaa eränkäynnin perinnettä.

Vaakunan on suunnitellut Gustaf von Numers, ja se vahvistettiin käyttöön 29. joulukuuta 1954. Vaakunan selitys on ”kultakentässä puna-sinikatkoinen juomasarvi, jalka ja heloitus hopeaa, suu oikealle, sarven yläpuolella sininen, liekkikoroinen lakio, jossa kuusisakarainen tähti”. 

## Katso myös
* Ihmettelen - Asko Mielosen blogi: Sarvesta

## Lähteet
*
Deion

**Deion** () oli kreikkalaisessa mytologiassa Fokiin kuningas ja Aioloksen ja Enareten poika. Vaimonsa Diomeden kanssa hän sai lapset Asteropeia, Ainetos, Aktor, Fylakos ja Kefalos. Veljensä Salmoneuksen kuoleman jälkeen hän otti hoiviinsa tämän tyttären Tyron ja antoi tämän myöhemmin puolisoksi Kretheukselle.

## Muita samannimisiä hahmoja
Deion oli myös Herakleen ja Megaran pojan nimi.

## Katso myös
* Deioneus

## Lähteet
Deioneus

**Deioneus** () oli kreikkalaisessa mytologiassa Iksionin vaimon Dian isä. Hän kiristi vävyltään myötäjäisiä, jolloin Iksion kutsui Deioneuksen kotiinsa ja heitätti tämän tulisille hiilille, johon tämän kuoli.

## Muita samannimisiä hahmoja
Deioneus oli myös Oikhalian Eurytoksen pojan nimi, jonka Theseus naitti Perigunen kanssa.

## Katso myös
* Deion

## Lähteet
Thomas Harriot

**Thomas Harriot** (n. 1560 – 2. kesäkuuta 1621) oli englantilainen tähtitieteilijä, matemaatikko, etnografi ja kääntäjä. Joissakin lähteissä hänen sukunimekseen ilmoitetaan vaihtoehtoisesti **Harriott** tai **Hariot**. Hänen on arveltu tuoneen perunan Britteinsaarille. Tuoreet tutkimukset osoittavat Harriotin laatineen ensimmäiset piirrokset Kuusta hänen tarkkailtuaan Maan kiertolaista kaukoputkella heinäkuussa 1609, joitakin kuukausia ennen Galileo Galileita.

Harriot tutki Kuuta kaukoputkella 26. heinäkuuta 1609 ja piirsi sen perusteella karttoja, mutta hänen löytönsä tulivat julki paljon myöhemmin kuin Galilein. Tähän lienee vaikuttanut se, että Harriotilla ei ollut juurikaan suhteita hoviin tai ylhäisöön, toisin kuin Galileilla. 

Brittiläinen kuuluisa tähtitieteilijä Sir Patrick Moore väittää, että Harriotin kuukartta on parempi kuin Galilein ja vuosina 1612–1613 tehdyt kartat ovat suorastaan mestariteoksia. Niihin on kuvattu tarkasti Kuun vuoret, kraatterit ja tasangot.

## Lähteet

## Aiheesta muualla
* ''Harriot, Thomas''
* The Englishman who beat Galileo 
* The Soft Logic of Thomas Harriot 
* Annotated Translation of Harriot's ''Praxis''
* The Thomas Harriot Seminar 
*  A Brief and True Report of the New Found Land of Virginia (1588) online pdf text edition
* UK Telescope400 Event (July 26th 2009) 
*
Matt Lindland

**Matt James Lindland** (s. 17. toukokuuta 1970 Oregon City) on yhdysvaltalainen kreikkalais-roomalaisen tyylin painija ja vapaaottelija.

## Painiura
Lindland aloitti painin harrastamisen vuonna 1985. Ensimmäisissä kansainvälisissä arvokilpailuissaan, 1994 maanosansa mestaruuskisoissa, hän voitti kultamitalin vapaapainissa 74 kilogramman painoluokassa. Kreikkalais-roomalaisessa painissa hän voitti Pan-Amerikan mestaruuden 1998 ja saavutti hopeaa vuonna 1997. 2000 Sydneyn kesäolympialaisiin Lindland eteni maansa olympiakarsintoihin liittyneen pitkän oikeustaistelun päätteeksi, mistä hän sai nykyisen lempinimensä *”The Law”* (laki). Sydneyssä Lindland sijoittui hopealle hävittyään loppuottelussa venäläiselle Murat Kardanoville. Seuraavana vuonna Patraksen MM-kisoissa hän saavutti hopeaa 85-kiloisten sarjassa.

## Vapaaottelu-ura
Vapaaottelussa Lindland harjoittelee Team Quest -salilla. UFC-debyyttinsä hän teki joulukuussa 2000 UFC 29 -tapahtumassa, ja eteni järjestön keskisarjan mestaruusotteluun, missä hän  UFC 37 -tapahtumassa kärsi tappion Murilo Bustamantelle lokakuussa 2002. UFC 54:n jälkeen hänet erotettiin järjestön tapahtumista sponsorierimielisyyksien takia, minkä jälkeen hän on otellut IFL-, bodogFight- ja Affliction-tapahtumissa.

## Lähteet
* Matt Lindland FILA:n tietokannassa
* Vapaaottelutilastot Sherdog-tietokannassa

### Viitteet